Meisie (5) se liggaam gevindArgieffoto Lt.kol. Andre Traut, woordvoerder van die polisie, het gesê die meisie is Sondag as vermis aangegee. “Die fynere besonderhede rakende die ondersoek kan nie in die stadium bekend gemaak word nie.” Die voorval kom presies twee jaar nadat die saak van Anene Booysen wêreldwyd die nuus gehaal het. Booysen is grusaam verkrag en vermoor. Sy is op 2 Februarie 2013 by ŉ bouterrein gevind en is later die dag in die hospitaal oorlede. Johannes Kana is twee keer lewenslange tronkstraf opgelê vir die verkragting van en moord op Booysen.